Proiect



**GUVERNUL REPUBLICII MOLDOVA**

**H O T Ă R Î R E nr**.**\_\_\_\_\_\_\_**

**din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Chișinău**

**Privind înființarea în municipiul Ungheni a operei comemorative de război**

**în memoria ostașilor căzuți în războiul din Afganistan (1979-1989)**

**---------------------------------------------------------**

În temeiul art.9 alin.(1) din Legea nr.161/2017 privind regimul mormintelor și operelor comemorative de război (Monitorul Oficial al Republicii Moldova, 2017, nr.335-339, art.576), Guvernul

**HOTĂRĂȘTE:**

1. Se aprobă, la propunerea Ministerului Apărării, prezentată în temeiul deciziei Consiliului municipal Ungheni, înființarea în municipiul Ungheni, în scuarul de la intersecția străzilor Națională – Romană, în preajma L.T. „Mihai Eminescu”, a operei comemorative de război în memoria ostașilor căzuți în războiul din Afganistan (1979-1989).

2. Opera comemorativă de război va fi edificată conform unui proiect avizat de către Ministerul Educației, Culturii și Cercetării.

3. Cheltuielile pentru lucrările de proiectare, executare, edificare a operei comemorative de război și amenajare a terenului aferent vor fi acoperite din contul mijloacelor financiare ale bugetului Consiliului Raional Ungheni, bugetul Primăriei municipiului Ungheni, precum și din donații, sponsorizări și alte surse neinterzise de cadrul normativ.

4. Prezenta hotărîre intră în vigoare de la data publicării.

PRIM-MINISTRU Ion CHICU

Contrasemnează:

Ministrul apărării Alexandru Pînzari